  Майя Бывальцева Удмуртилэн шоркараз улӥсьёсты 8-тӥысь 9-тӥ куарусёнэ потон уе кужмо зор вуон пумысен алӥзы. Со сярысь ивортэ Ижкарлэн пресс-службаез. «Ижкарысь аскивалтон ёзэсъёс карын улӥсьёсты сак луыны но кужмо зоръёс дыръя астэ возён куронъёсты чакланы куро», — верамын ивортонын. Со сяна, шоркарын улӥсьёсты куд-ог урамъёсын трос зор ву люкаськыны быгатоз шуыса ало. Ижкарын ву улэ шедьыны быгато таӵе интыос: Орджоникидзе урам («Нефтемаш» завод азьын); Ленин урам (152 номеро юрт вадьсын); Вормонлы 40 ар урам (138 номеро юрт вадьсын); Вормонлы 40 ар урам - Октябрьлы 10 ар урамен вожын; Чугуевсккий урам (Карл Маркс урамен вожын); Петров урам - Татьяна Барамзина урам («Зебра» вузкаронни вӧзын); Союзной урам («Метро» вузкаронни, «Дербент» кафе палан); Киров урам (Подборенка шур дорын); ВЛКСМ-лы 50 ар урам - Холмогоров урам («Талисман» вузкаронни уллапалан); Глинка урам; Новостроительной урам (29 номеро юрт вӧзын); Гагарин урам (Московской урамысен Южной урамозь); Молодёжной урам («Лео Смарт» автосалон вадьсын); Автозавод урам (Берш урамен вожын); Партизанской урам; Тямысэтӥ урам; Баранов урам (94а вадьсын); Маяковский урам (9 номеро юрт вадьсын); Спортивной урам (57 номеро юрт вадьсын; Салютовской урам. Тегъёс: Ижкар Удмуртия куазь  